ຊີເຣຍລົງປະຊາມະຕິ ກ່ຽວກັບ ຮ່າງລັດຖະທໍາມະນູນ ສະບັບໃໝ່
ປະຊາຊົນຊີເຣຍ ພາກັນອອກໄປລົງປະຊາມະຕິ ທ່າມກາງເກີດຄວາມວຸ້ນວາຍໃໝ່ໆ.
ຄວາມຮຸນແຮງລະເບີດຂຶ້ນທີ່ຊີເຣຍໃນວັນອາທິດມື້ນີ້ ຂະນະທີ່ບັນດາໜ່ວຍປ່ອນບັດໄຂຂຶ້ນ ສໍາລັບການລົງປະຊາມະຕິເພື່ອຮັບຮອງເອົາຮ່າງກົດໝາຍລັດຖະທໍາມະນູນສະບັບໃໝ່ ທີ່ ເບິ່ງຄືວ່າ ຈະອໍານວຍໃຫ້ປະທານາທິບໍດີ Bashar al-Assad ທີ່ກໍາລັງປະເຊີນກັບບັນ ຫາຕ່າງໆໃນປັດຈຸບັນມີອໍານາດຂຶ້ນຢ່າງຫລວງຫລາຍນັ້ນ ໂທລະພາບແຫ່ງລັດຂອງຊີເຣຍໄດ້ອອກຮູບພາບຈາກໜ່ວຍປ່ອນບັດແຫ່ງຕ່າງໆໃນທົ່ວ ປະເທດໃຫ້ປະຊາຊົນເຫັນ ແລະໄດ້ກ່າວຍ້ອງຍໍການຕັດສິນໃຈຂອງລັດຖະບານທີ່ຈັດການ ລົງປະຊາມະຕິດັ່ງກ່າວຂຶ້ນນີ້ ພວກຕໍາໜິຕິຕຽນໄດ້ປະນາມການລົງປະຊາມະຕິນີ້ວ່າ ເປັນ ເລື້ອງຕະຫລົກ ໂດຍກ່າວວ່າ ທ່ານອັສສັດ ຈະຕ້ອງສະລະອໍານາດຂອງຕົນ ຫລັງຈາກ ການລຸກຮືຂຶ້ນຕໍ່ຕ້ານການປົກຄອງປະເທດແບບຜະເດັດການຂອງທ່ານມາໄດ້ 11 ເດືອນ ແລ້ວນັ້ນ ປະທານາທິບໍດີ ອັສສັດ ໃຫ້ຄໍາໜັ້ນສັນຍາກ່ຽວກັບການລົງປະຊາມະຕິນີ້ໃນເດືອນມັງກອນ ຜ່ານມາ ໂດຍກ່າວວ່າ ລັດຖະທໍາມະນູນສະບັບໃໝ່ຈະເພ່ງເລັງໃສ່ການຈັດຕັ້ງລະບົບການ ເມືອງທີ່ມີຫລາຍພັກການເມືອງເຂົ້າຮ່ວມນໍາ ໃນວັນອາທິດມື້ນີ້ ພວກນັກເຄື່ອນໄຫວແຈ້ງໃຫ້ຊາບວ່າ ມີລະເບີດແຕກຂຶ້ນໃນຄຸ້ມ Baba Amr ໃນໃຈການເມືອງ Homs ຊຶ່ງພວກກໍາລັງຂອງທ່ານອັສສັດ ໄດ້ທໍາການຖິ້ມລະເບີດ ໂຈມຕີມາໃນຫວ່າງບໍ່ເທົ່າໃດສັບປະດາຜ່ານມາ ມີລາຍງານແຈ້ງໃຫ້ຊາບເຊ່ນກັນວ່າ ມີລະເບີດແຕກຂຶ້ນໃນເມືອງບໍ່ນໍ້າມັນ Deir Ezzor ໃນພາກຕາເວັນອອກສຽງເໜືອແລະໃນເມືອງ ຮາມາ ໃນພາກກາງຂອງປະເທດ ການເຄື່ອນໄຫວຕ່າງໆເຫລົ່ານີ້ມີຂຶ້ນຫລັງຈາກກຸ່ມປົກປ້ອງສິດທິມະນຸດ Observatory ຂອງຊີເຣຍ ກ່າວວ່າ ຄວາມວຸ້ນວາຍດັ່ງກ່າວໄດ້ເອົາຊີວິດປະຊາຊົນໄປປະມານ 100 ຄົນ ໃນວັນເສົາວານນີ້ ໃນການໂຈມຕີຫລາຍບັ້ນຂອງຝ່າຍລັດຖະບານຕໍ່ພວກກຸ່ມຄັດຄ້ານລັດ ຖະບານນັ້ນ